
ประกาศเทศบาลตำบลปทุมรัตต์
เรื่อง นโยบายการบริหารทรัพยากรบุคคล ประจำปีงบประมาณ พ.ศ. 2568
-----------------------------------------
เพื่อให้เป็นไปตามพระราชบัญญัติระเบียบบริหารงานบุคคลส่วนท้องถิ่น พ.ศ. 2542  พระราชบัญญัติข้อมูลข่าวสารของราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 รองรับภารกิจตามแผนการปฏิรูปประเทศและยุทธศาสตร์ชาติ 20 ปี  (พ.ศ.2561 - 2580) รวมทั้งให้สอดคล้องกับการประเมินคุณธรรมและความโปร่งใสในการดำเนินงานของหน่วยงานภาครัฐ                   (Integrity and Transparency Assessment : ITA)  เทศบาลตำบลปทุมรัตน์จึงกำหนดนโยบายการบริหารทรัพยากรบุคคลเพื่อใช้เป็นแนวทางในการบริหารทรัพยากรบุคคลของหน่วยงาน และส่งเสริมให้บุคลากรทุกประเภททุกระดับ มีส่วนร่วมในการผลักดันนโยบายให้บรรลุเป้าประสงค์ต่อไป ดังนี้ 
เป้าหมายการพัฒนาระบบบริหารงานบุคคล
แนวคิดและทิศทางการพัฒนาการบริหารงานบุคคลส่วนท้องถิ่นเป็นไปตามเจตนารมณ์ของรัฐธรรมนูญและหลักการกระจายอำนาจให้แก่องค์กรปกครองส่วนท้องถิ่น  จึงกำหนดเป้าหมายของการพัฒนาระบบบริหารงานบุคคลส่งท้องถิ่น  ดังนี้ 
1. องค์กรปกครองส่วนท้องถิ่น  มีระบบการบริหารงานบุคคล  ที่มีความเป็นอิสระตามเจตนารมณ์ของรัฐธรรมนูญแห่งราชอาณาจักรไทย  โดยเป็นระบบที่ยึดหลักการบริหารกิจการบ้านเมือง  และสังคมที่ดี 
2. องค์กรปกครองส่วนท้องถิ่น  มีระบบการบริหารงานบุคคลที่มีความทันสมัย  และมีประสิทธิภาพประสิทธิผล  ในการบริหารงาน  สามารถใช้ทรัพยากรบุคคลในการบริหารและจัดการให้เกิดประโยชน์สูงสุด  โดยมีค่าใช้จ่ายด้านบุคคลไม่เกินร้อยละ 40 ของงบประมาณรายจ่ายประจำปี 
3. องค์กรปกครองส่วนท้องถิ่น  มีระบบการบริหารงานบุคคลที่ทำให้สามารถปฏิบัติหน้าที่รองรับภารกิจ  ที่ได้รับการถ่ายโอนจากราชการหรือส่วนกลาง  และราชการบริหารส่วนภูมิภาคตามแผนการกระจายอำนาจให้แก่องค์กรปกครองส่วนท้องถิ่น พ.ศ. 2543 ได้อย่างมีประสิทธิภาพและประสิทธิผล 
4. ส่งเสริมให้บุคลากรได้รับการฝึกอบรมเพื่อพัฒนาบุคลากรและระบบบริหารงานบุคคล  เพื่อตอบสนองนโยบายดังกล่าวในการบริหารทรัพยากรบุคคล  จึงมุ่งเน้นในกระบวนการบริหารทรัพยากรบุคคลในด้านต่างๆ  ดังนี้
4.1 นโยบายวิเคราะห์อัตรากำลัง
เพื่อสนับสนุนให้การปฏิบัติงานของพนักงานเทศบาลและองค์กรมีประสิทธิภาพ  ได้มีการใช้เครื่องมือทางสถิติและตัวชี้วัดต่างๆ  ในการวางแผนอัตรากำลังโดยเปรียบเทียบภารกิจการปฏิบัติงาน  เพื่อเพิ่มประสิทธิภาพในการบริหารและพัฒนาบุคลากร  รวมทั้งมีโครงสร้างองค์กรและตำแหน่งอย่างมีประสิทธิภาพเพื่อบริหารจัดการทรัพยากรบุคคลให้เกิดประโยชน์สูงสุด  นำไปสู่การบรรลุพันธกิจขององค์กร  ต่อไป				4.2 นโยบายการสรรหาและคัดเลือก
การสรรหาบุคลากรเชิงรุกเป็นสิ่งที่องค์กรให้ความสำคัญอย่างต่อเนื่อง  เพื่อให้ได้บุคลากรที่มีคุณภาพ  เทศบาลจึงมีประกาศรับสมัครพนักงานจ้างในระบบเปิด  และการรับโอนย้ายพนักงานส่วนท้องถิ่น  ตามประกาศคณะกรรมการกลางพนักงานเทศบาล  สำหรับการคัดเลือกพนักงานเทศบาล 
 เทศบาลตำบลปทุมรัต  ให้ความสำคัญกับการคัดเลือกบุคลากร  โดยยึดหลักความรู้  ความสามารถ  และคุณลักษณะที่เหมาะสมกับงาน  ควบคู่กับความเป็นคนดี  การสรรหาและคัดเลือกบุคลากรจะดำเนินการผ่านการพิจารณาร่วมกันของ  คณะกรรมการแผนอัตรากำลัง 3 ปี  เพื่อให้การคัดเลือกเป็นไปอย่างโปร่งใส  และมีความเหมาะสมกับตำแหน่งงาน  รวมทั้งใช้เทคโนโลยีและเครื่องมือที่ทันสมัยมาสนับสนุน  ซึ่งมุ่งส่งเสริมให้บุคลากรนั้นๆประสบความสำเร็จในสายวิชาชีพ  และจะนำไปสู่ความสำเร็จอย่างยั่งยืนขององค์กร  
		4.3 นโยบายด้านการประเมินผลการปฏิบัติงาน
			เทศบาลตำบลปทุมรัตต์มีการประเมินผลการปฏิบัติงานของพนักงานเทศบาลอย่างเป็นธรรม  รวมทั้งเป็นไปตามนโยบายและกลไกของทุกสายงาน  โดยนำระบบตัวชี้วัดผลการปฏิบัติงานจากเป้าหมายขององค์กรลงสู่ระดับหน่วยงานและบุคคลที่สอดคล้องกับแผนอัตรากำลัง  ตลอดจนประเมินผลขีดความสามารถต่างๆ  เทศบาลนำระบบการบริหารผลการปฏิบัติงานของพนักงานและผู้บริหาร  เพื่อนำไปสู่การบรรลุเป้าหมายขององค์กรอย่างมีประสิทธิภาพและประสิทธิผล  ให้เป็นไปตามประกาศคณะกรรมการพนักงานเทศบาลจังหวัดร้อยเอ็ด  เรื่องหลักเกณฑ์และวิธีการประเมินผลการปฏิบัติงานของพนักงานเทศบาล  และพนักงานจ้างของเทศบาลในแต่ละรอบการประเมิน 
			ครึ่งปีแรก  ระยะเวลาตั้งแต่วันที่  1  ตุลาคม  ถึง  31  มีนาคม  
			ครึ่งปีหลัง  ระยะเวลาตั้งแต่วันที่  1  เมษายน  ถึง  30  กันยายน
		4.4 นโยบายบริหารและพัฒนาทรัพยากรบุคคลโดยเทคโนโลยีสารสนเทศ
เทศบาลตำบลปทุมรัตต์นำเทคโนโลยีมาประยุกต์ในการบริหารและพัฒนาทรัพยากรบุคคล  เพื่อสนับสนุนการบริหารทรัพยากรบุคคลให้เกิดความรวดเร็วถูกต้อง  และเกิดประสิทธิภาพสูงสุด  เช่นการสรรหา  และเลือกสรรพนักงานเทศบาล (การประกาศรับโอนย้ายพนักงานเทศบาล  การรับสมัครพนักงานจ้าง) ระบบกระบวนการเอกสารอิเล็กทรอนิกส์  ระบบการจัดการข้อมูลความรู้และการประเมินขีดความสามารถ  และการจัดทำแผนพัฒนาบุคลากร  ระบบการบริหารสวัสดิการสังคม (เบี้ยยังชีพผู้สูงอายุ  ผู้พิการ  และผู้ติดเชื้อ HIV) ระบบประกาศการจัดซื้อจัดจ้างภาครัฐผ่านระบบอิเล็กทรอนิกส์ (EGP) ระบบบันทึกบัญชี (E-laas) ระบบศูนย์ข้อมูลบุคลากรท้องถิ่นแห่งชาติ (LHR) นอกจากนั้นเทศบาลตำบลปทุมรัตน์ได้ใช้ข้อมูลต่างๆนี้ไปใช้สนับสนุนการตัดสินใจและการกำหนดนโยบายการบริหารและการพัฒนาทรัพยากรบุคคลให้มีองค์ประกอบความสำเร็จอย่างยั่งยืน
4.5 นโยบายสวัสดิการและผลตอบแทน
เทศบาลตำบลปทุมรัตต์  มีการกำหนดผลตอบแทนสิทธิประโยชน์  และ  สวัสดิการต่างๆ  ตามความรับผิดชอบสอดคล้องกับความสามารถของพนักงานในทุกระดับภายในองค์กร  โดยมีการประเมินการวิเคราะห์ค่างานตามมาตรฐานกำหนดตำแหน่งให้มีความเป็นปัจจุบันตลอดเวลา  และเหมาะสมกับระดับหน้าที่ความรับผิดชอบของแต่ละตำแหน่งให้สอดคล้องกับการดำเนินงานขององค์กร  เพื่อให้พนักงานได้รับผลตอบแทน  สิทธิประโยชน์  และสวัสดิการที่เป็นไปตามระเบียบกฎหมายอย่างเป็นธรรม
			4.6 นโยบายสร้างความสัมพันธ์และผูกพันภายในองค์กร
เทศบาลตำบลปทุมรัตต์  ให้ความสำคัญอย่างมากกับการสร้างความสัมพันธ์ระหว่างผู้บริหาร  สมาชิกสภาเทศบาล  และพนักงานเทศบาลทุกระดับภายในองค์กร  รวมทั้งการสื่อสารภายในองค์กรแบบ  2  ทาง  เพื่อรับฟังความคิดเห็นต่างๆ  แลกเปลี่ยนแนวคิดมุมมอง   นำเสนอแนวคิดใหม่ๆเชิงสร้างสรรค์ของพนักงาน  และนำผลที่ได้ไปปรับปรุงแนวทางการดำเนินงานและกระบวนการต่างๆ  ให้มีประสิทธิภาพมากยิ่งขึ้น  และส่งเสริมการทำงานเป็นทีม  โดยมุ่งเน้นการสร้างค่านิยม  และวัฒนธรรมองค์กรให้เกิดการประสานงานและการทำงานร่วมกันอย่างมีประสิทธิภาพ  ซึ่งในปีที่ผ่านมาเทศบาลตำบลปทุมรัตต์  จึงจัดกิจกรรมต่างๆมากมาย  เช่นกิจกรรมทำความสะอาดภายในเทศบาล  (กิจกรรม 5 ส.)  ) การแข่งขันกีฬาสร้างสัมพันธ์ระหว่างองค์กรปกครองส่วนท้องถิ่น  และการจัดกิจกรรมจิตอาสาร่วมกับประชาชนทั่วไป การเชิดชูเกียรติให้กับพนักงานที่ปฏิบัติงานดีเด่น การมอบเกียรติบัตรให้กับพนักงานดีเด่นที่ผ่านการคัดเลือกประจำปีงบประมาณปีละ 2 คนในช่วงกิจกรรมวันส่งท้ายปีเก่าต้อนรับปีใหม่ และมอบเกียรติบัตรให้แก่ข้าราชการที่รับราชการนาน                   (25 ปีขึ้นไป)

